मुख्यमंत्री की नारायणबगड़ में आयोजित जनसभा में भाजपा प्रत्याशी मुन्नी देवी शाह ने भी जनसभा को संबोधित किया। कहा उनके दिवंगत पति स्व.मगन लाल शाह ने क्षेत्र के विकास को जो योजनाओं के सपने देखे थे उन योजनाओं को पूरा करना ही उनका मकसद है। उन्होंने कहा कि अपने पति के कार्यों को पूरा कर ही वह उन्हें सच्ची श्रद्धांजलि अर्पित करेंगी। इसके लिए उन्होंने जनता का आशीर्वाद मांगा। मुन्नी देवी के मार्मिक भाषणों पर जनसभा में मौजूद कई महिलाओं की आंखों में आंसू तक छलक आए।